pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” เสริมสร้างศักยภาพผู้ประสานการประชุม และงานสัมมนาวิชาการว่าด้วยการหันเหคดีด้วยยุติธรรมสมานฉันท์
วันพฤหัสบดีที่ 20 ธันวาคม 2561
“ยุติธรรม” เสริมสร้างศักยภาพผู้ประสานการประชุม และงานสัมมนาวิชาการว่าด้วยการหันเหคดีด้วยยุติธรรมสมานฉันท์
กระทรวงยุติธรรม เสริมสร้างศักยภาพผู้ประสานการประชุม และงานสัมมนาวิชาการว่าด้วยการหันเหคดีด้วยยุติธรรมสมานฉันท์
ในวันพฤหัสบดีที่ ๒๐ ธันวาคม ๒๕๖๑ เวลา ๐๙.๐๐ น. ณ โรงแรมวินเซอร์ สวีทส์ สุขุมวิท ๒๐ กรุงเทพมหานคร นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม เป็นประธานในพิธีเปิดโครงการอบรมเชิงปฏิบัติการเพื่อเสริมสร้างศักยภาพของผู้ประสานการประชุมและงานสัมมนาวิชาการว่าด้วยการหันเหคดีด้วยยุติธรรมสมานฉันท์ ภายใต้โครงการ “การเพิ่มการใช้มาตรการพิเศษแทนการดําเนินคดีอาญาในเด็กและเยาวชนที่เข้าสู่กระบวนการยุติธรรม ระยะที่ ๒” จัดโดยกรมพินิจและคุ้มครองเด็กและเยาวชน กระทรวงยุติธรรม ร่วมกับองค์การทุนเพื่อเด็กแห่งสหประชาชาติ (UNICEF) ระหว่างวันที่ ๑๗ -๒๐ ธันวาคม ๒๕๖๑ เพื่อสร้างความรู้ ความเข้าใจให้แก่บุคลากรจากหน่วยงานที่เกี่ยวข้องให้มีความเข้าใจที่ตรงกัน รวมทั้งเพื่อสร้างการรับรู้กระบวนการมาตรการพิเศษแทนการดําเนินคดีอาญาในชั้นก่อนฟ้องให้สาธารณะชน ตลอดจนเพื่อกํากับ ติดตาม และประเมินผลจากการนํามาตรการพิเศษแทนการดําเนินคดีอาญาในชั้นก่อนฟ้องไปใช้ และการหาแนวทางปฏิบัติที่ดีร่วมกัน โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้แทนศาลเยาวชนและครอบครัว ผู้แทนสํานักงานอัยการ ผู้แทนสํานักงานตํารวจแห่งชาติ ผู้แทนหน่วยงานในสังกัดกระทรวงยุติธรรม เครือข่ายยุติธรรมชุมชน เจ้าหน้าที่จากสถานพินิจและคุ้มครองเด็กและเยาวชน และผู้เกี่ยวข้อง เข้าร่วมฯ
โอกาสนี้ ผู้ช่วยรัฐมนตรีประจํากระทรวงยุติธรรม กล่าวใจความสําคัญตอนหนึ่งว่า การจัดโครงการอบรมครั้งนี้ มีวัตถุประสงค์เพื่อระดมความคิดเห็นของบุคลากรจากหน่วยงานที่เกี่ยวข้องในกระบวนการหันเหคดีของเด็กและเยาวชน ถือเป็นโอกาสอันดีที่ทุกฝ่ายจะได้ร่วมกันศึกษาและแลกเปลี่ยนความคิดเห็น เพื่อนําไปสู่ข้อสรุปที่จะนําไปเป็นข้อเสนอในการปรับปรุงแก้ไขกฎหมาย และวิธีการดําเนินงาน รวมทั้งเพื่อแลกเปลี่ยนปัญหาและอุปสรรคในการดําเนินงาน ตลอดจนการกําหนดแนวปฏิบัติและทางการทํางานที่ดีร่วมกัน เพื่อที่จะทําให้มาตรการพิเศษแทนการดําเนินคดีอาญาเป็นประโยชน์สูงสุดต่อทุกฝ่าย โดยเฉพาะเด็กและเยาวชนที่เข้าสู่กระบวนการยุติธรรม เพื่อเปิดโอกาสให้ปรับปรุงตน สามารถกลับคืนเป็นคนดีสู่สังคมและเป็นกําลังสําคัญในการพัฒนาประเทศต่อไปได้
รัฐบาลไทย-ข่าวทำเนียบรัฐบาล-"เที่ยวปันสุข"
วันเสาร์ที่ 1 สิงหาคม 2563
"เที่ยวปันสุข"
"เที่ยว ระยอง"
https://youtu.be/dCfWhR6-eU0
รัฐบาลไทย-ข่าวทำเนียบรัฐบาล-6 มาตรการหลักป้องกันโควิด-19
วันพุธที่ 17 มิถุนายน 2563
6 มาตรการหลักป้องกันโควิด-19
6 มาตรการหลักป้องกันโควิด-19
6 มาตรการหลักป้องกันโควิด-19
รัฐบาลไทย-ข่าวทำเนียบรัฐบาล-“บิ๊กอู๋”จับมือผู้ประกอบการส่งแรงงานกลับบ้าน ไป - กลับ สงกรานต์ปลอดภัย
วันอังคารที่ 10 เมษายน 2561
“บิ๊กอู๋”จับมือผู้ประกอบการส่งแรงงานกลับบ้าน ไป - กลับ สงกรานต์ปลอดภัย
รมว.แรงงาน ร่วมมือสถานประกอบการส่งแรงงานกลับบ้านสงกรานต์อย่างปลอดภัย ร่วมรณรงค์ลดการประสบอันตรายและอุบัติเหตุบนท้องถนนในช่วงเทศกาลสงกรานต์ ปี 2561
วันนี้ (10 เม.ย.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธาน
ในพิธีเปิดกิจกรรม“ส่งน้องกลับบ้านปลอดภัยเทศกาลสงกรานต์”เพื่อร่วมรณรงค์ในการสร้างจิตสํานึกในการเดินทางอย่างปลอดภัยให้แก่ลูกจ้างและลดการประสบอันตรายและอุบัติเหตุบนท้องถนนในช่วงเทศกาลสงกรานต์ ณ บริษัท บิ๊กสตาร์ จํากัด เขตบางขุนเทียน กรุงเทพมหานคร โดยกล่าวว่า วันนี้ได้มาให้กําลังใจพนักงานบริษัท บิ๊กสตาร์ จํากัด ซึ่งเป็นสถานประกอบการที่มีพนักงานทั้งแรงงานไทยและแรงงานต่างด้าวประมาณ ๓,๐๐๐ คน โดยบริษัทฯ ได้มีการดูแลแรงงานเป็นอย่างดี รวมทั้งได้นํานโยบายของรัฐบาลเรื่องความปลอดภัยของพนักงานมาปฏิบัติอย่างเป็นรูปธรรมซึ่งเป็นตัวอย่างที่น่าชื่นชม รัฐบาลและกระทรวงแรงงานได้ให้ความสําคัญกับพี่น้องแรงงานที่จะเดินทางกลับบ้านในช่วงสงกรานต์อย่างปลอดภัย โดยกระทรวงแรงงานได้ร่วมมือกับผู้ประกอบการ หน่วยงานด้านความมั่นคง บริษัท ขนส่ง จํากัด และหน่วยงานที่เกี่ยวข้องจัดกิจกรรม “ส่งแรงงานกลับบ้านอย่างปลอดภัยช่วงเทศกาลสงกรานต์ ๒๕๖๑” โดยได้ 1) ขอความร่วมมือสถานประกอบการให้นายจ้างกําชับลูกจ้างในการวางแผนการเดินทาง ทั้งการตรวจเช็คสภาพรถ
ให้พร้อมก่อนเดินทาง ไม่ดื่มสุรา ไม่ขับรถเร็วเกินกว่าที่กฎหมายกําหนด และเคารพกฎหมายจราจร 2) ขอความร่วมมือสถานประกอบการจัดรถรับส่งลูกจ้างเพื่ออํานวยความสะดวกแรงงานที่จะเดินทางจากโรงงานไปยังสถานีขนส่งผู้โดยสาร 3) กําชับให้นายจ้างแจ้งเตือนให้ลูกจ้างเตรียมความพร้อมประกันภัยก่อนการเดินทาง และพกบัตรประชาชนติดตัวเพื่อสามารถใช้สิทธิประกันสังคมได้กรณีเกิดเหตุฉุกเฉินโดยไม่ต้องสํารองจ่ายจากโรงพยาบาลทั่วประเทศ โดยมีสายด่วน 1506 บริการความช่วยเหลือตลอด 24 ชั่วโมง4) ให้ลูกจ้างแรงงานต่างด้าวเตรียมความพร้อมของเอกสารที่จะต้องใช้แสดงต่อเจ้าหน้าที่ตรวจคนเข้าเมืองและเจ้าหน้าที่ตํารวจในการเดินทางกลับประเทศต้นทางเพื่อร่วมงานประเพณีสงกรานต์และกลับเข้ามาในประเทศไทยได้ตั้งแต่วันที่ 5 - 30 เม.ย.61
พล.ต.อ.อดุลย์ฯ กล่าวต่อว่า กระทรวงแรงงาน ยังได้จัดชุดช่างประชารัฐ บริการตรวจเช็คสภาพรถยนต์และรถจักรยานยนต์ฟรีรวม 78 จุดทั่วประเทศ โดยจะให้บริการตรวจเช็คสภาพรถ ลมยาง น้ํากลั่น เบรก คลัตช์ ระบบไฟฟ้า เปลี่ยนถ่ายน้ํามันเครื่อง หลอดไฟสัญญาณ และส่วนประกอบอื่นๆ บริการนวดผ่อนคลาย อาหารว่างและเครื่องดื่มให้แก่ประชาชนที่เดินทางเป็นจํานวนมากในช่วงสงกรานต์ ณ เส้นทางสายหลักและสายรองที่มีการจราจรคับคั่ง และนักท่องเที่ยวสัญจรเป็นจํานวนมากซึ่งเป็นจุดที่จังหวัดกําหนดโดยให้บริการตั้งแต่วันที่ 11 - 17 เม.ย.61 รวมทั้งจัดรถบริการตรวจสุขภาพเคลื่อนที่ แจกเวชภัณฑ์ให้กับผู้ใช้แรงงาน ณ สถานีขนส่งหลัก ทั้งนี้ คาดว่าจะมีแรงงานไทยกว่า 4 ล้านคน และแรงงานต่างด้าวกว่า 2 แสนคนเดินทางกลับบ้าน กระทรวงแรงงานและหน่วยงานที่เกี่ยวข้องจึงได้อํานวยความสะดวกในการเดินทางอย่างเต็มที่เพื่อให้แรงงานทุกคนได้กลับมาทํางานอย่างปลอดภัย
----------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
10 เมษายน 2561
รัฐบาลไทย-ข่าวทำเนียบรัฐบาล-กระทรวงยุติธรรม หารือนโยบายและแนวทางการปฏิบัติงานร่วมกับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
วันอังคารที่ 1 ตุลาคม 2562
กระทรวงยุติธรรม หารือนโยบายและแนวทางการปฏิบัติงานร่วมกับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
กระทรวงยุติธรรม หารือนโยบายและแนวทางการปฏิบัติงานร่วมกับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
ในวันพุธที่ ๒๕ กันยายน ๒๕๖๒ เวลา ๑๔.๐๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะผู้บริหารกระทรวงยุติธรรม ให้การต้อนรับนายปิยบุตร แสงกนกกุล ประธานกรรมาธิการ และคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร เพื่อตรวจเยี่ยมและหารือเกี่ยวกับนโยบายการปฏิบัติงานด้านกระบวนการยุติธรรม การประสานงาน ตลอดจนแนวทางการปฏิบัติงานร่วมกันของคณะกรรมาธิการฯ และกระทรวงยุติธรรม พร้อมด้วยหน่วยงานในสังกัดกระทรวงยุติธรรม
ทั้งนี้​ ทาง​คณะกรรมาธิการ​ฯ ได้ฝากข้อเสนอแนะเกี่ยวกับการปฏิบัติงานตามภารกิจของหน่วยงานในสังกัด​กระทรวงยุติธรรมให้ประชาชนได้รับประโยชน์จากการปฏิบัติราชการอย่างสูงสุด
รัฐบาลไทย-ข่าวทำเนียบรัฐบาล-รมว.พม. เชิญชวนประชาชนอุดหนุนผลิตภัณฑ์ ทอฝัน By พม. พร้อมเปิดร้านอย่างเป็นทางการในวันที่ 30 มีนาคม นี้ ณ ห้างสรรพสินค้า เซ็นทรัลเวิลด์
วันพุธที่ 29 มีนาคม 2560
รมว.พม. เชิญชวนประชาชนอุดหนุนผลิตภัณฑ์ ทอฝัน By พม. พร้อมเปิดร้านอย่างเป็นทางการในวันที่ 30 มีนาคม นี้ ณ ห้างสรรพสินค้า เซ็นทรัลเวิลด์
รมว.พม. เชิญชวนประชาชนอุดหนุนผลิตภัณฑ์ ทอฝัน By พม. พร้อมเปิดร้านอย่างเป็นทางการในวันที่ 30 มีนาคม นี้ ณ ห้างสรรพสินค้า เซ็นทรัลเวิลด์
วันนี้ (29 มี.ค. 60) เวลา 11.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) มีภารกิจในการคุ้มครอง ดูแล และพัฒนาศักยภาพกลุ่มเป้าหมาย ได้แก่ สตรี คนพิการ คนไร้ที่พึ่ง และผู้รอดพ้นจากการค้ามนุษย์ ด้วยการให้บริการอย่างครอบคลุมทั้งปัจจัย 4 การรักษา ฟื้นฟู การศึกษา และฝึกทักษะอาชีพ เพื่อเป็นเครื่องมือในการดํารงชีวิตอกย่างมั่นคง ภายหลังกลับคืนสู่สังคม ทั้งนี้ เพื่อเป็นการเสริมพลังให้กับกลุ่มเป้าหมายดังกล่าว จึงได้ดําเนินโครงการ "ทอฝัน By พม.” โดยรวบรวมผลิตภัณฑ์คุณภาพจากฝีมือกลุ่มเป้าหมายที่อยู่ในความคุ้มครองดูแลของหน่วยงานในสังกัดกระทรวงการพัฒนาสังคมฯ และนํามาจัดจําหน่าย ในลักษณะ "All Product, One Brand” ภายใต้ชื่อ "ทอฝัน By พม.” โดยมีการเปิดร้านจําหน่ายผลิตภัณฑ์ 3 ร้านหลัก ได้แก่ 1) ร้าน ณ วังสะพานขาว ที่กระทรวงการพัฒนาสังคมฯ สะพานขาว กรุงเทพฯ 2) ร้านทอฝัน By พม. ที่ โซน Beacon ชั้น 4 ห้างสรรพสินค้า เซ็นทรัลเวิลด์ และ 3) ร้านค้าออนไลน์ ทาง Facebook "ทอฝัน By พม.”
พลตํารวจเอก อดุลย์ กล่าวเพิ่มเติมว่า วันพรุ่งนี้ (30 มี.ค. 60) เวลา 11.00 น. จะมีการเปิดร้านทอฝัน by พม. อย่างเป็นทางการ ณ โซน Beacon ชั้น 4 ห้างสรรพสินค้าเซ็นทรัลเวิลด์ โดยมีตนเป็นประธานในพิธีเปิด พร้อมด้วย นางสุพัตรา จิราธิวัฒน์ รองกรรมการผู้จัดการใหญ่ สํานักนโยบายองค์กรสัมพันธ์และภาพลักษณ์ บริษัท กลุ่มเซ็นทรัล จํากัด และผู้บริหารกระทรวงการพัฒนาสังคมฯ เข้าร่วมงาน ทั้งนี้ ภายในงานได้จัดกิจกรรมที่น่าสนใจ อาทิ การนําเสนอผลิตภัณฑ์โดยนางแบบกิตติมศักดิ์ การจัดนิทรรศการแสดงผลิตภัณฑ์ และการสาธิตผลิตภัณฑ์ ณ บริเวณลานกิจกรรม ชั้น 1 โซน Dazzle ห้างสรรพสินค้าเซ็นทรัลเวิลด์ ในโอกาสนี้ ขอเชิญชวนประชาชนได้มีส่วนร่วมในการสร้างโอกาส เกียรติ กําลังใจให้แก่กลุ่มเป้าหมายดังกล่าว ด้วยการสนับสนุนผลิตภัณฑ์ ทอฝัน By พม. เพื่อร่วมกันสร้างสังคมไทย มุ่งสู่สังคมคุณภาพมั่นคง มั่งคั่งและยั่งยืน
รัฐบาลไทย-ข่าวทำเนียบรัฐบาล-ครม.เห็นชอบยุทธศาสตร์พัฒนากำลังคนสนับสนุนเขตพัฒนาพิเศษภาคตะวันออก (พ.ศ.2560-2564)
วันพุธที่ 19 กรกฎาคม 2560
ครม.เห็นชอบยุทธศาสตร์พัฒนากําลังคนสนับสนุนเขตพัฒนาพิเศษภาคตะวันออก (พ.ศ.2560-2564)
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะรัฐมนตรี เมื่อวันอังคารที่ 18 กรกฎาคม 2560 ในส่วนที่เกี่ยวข้องกับกระทรวงศึกษาธิการ
คือ เห็นชอบยุทธศาสตร์พัฒนากําลังคนสนับสนุนเขตพัฒนาพิเศษภาคตะวันออก (พ.ศ.2560-2564)
นพ.ธีระเกียรติ เจริญเศรษฐศิลป์กล่าวว่าคณะรัฐมนตรีมีมติเห็นชอบยุทธศาสตร์พัฒนากําลังคนสนับสนุนเขตพัฒนาพิเศษภาคตะวันออก (พ.ศ.2560-2564) โดยให้ร่วมกับหน่วยงานที่เกี่ยวข้องจัดทําแผนบูรณาการการพัฒนาบุคลากรเพื่อรองรับการพัฒนาอุตสาหกรรมอนาคตของประเทศในเขตพัฒนาพิเศษภาคตะวันออก ทั้งในส่วนของภาครัฐและเอกชนให้ครอบคลุมการศึกษาทั้งระบบรวมทั้งให้เห็นถึงความเชื่อมโยงของแผนงาน/โครงการภายใต้ยุทธศาสตร์การพัฒนากําลังคนฯ กับเป้าหมายและแนวทางการพัฒนาของแผนงานพัฒนาระเบียงเศรษฐกิจภาคตะวันออก (พ.ศ.2560-2564) และยุทธศาสตร์ชาติ ระยะ 20 ปี(พ.ศ.2560-2579)รวมทั้งให้สํานักเลขาธิการคณะรัฐมนตรีส่งยุทธศาสตร์พัฒนากําลังคนสนับสนุนเขตพัฒนาพิเศษภาคตะวันออก (พ.ศ.2560-2564) ให้คณะกรรมการเตรียมการยุทธศาสตร์ชาติทราบเพื่อใช้เป็นข้อมูลประกอบการพิจารณาดําเนินการเกี่ยวกับการเตรียมการยุทธศาสตร์ในส่วนที่เกี่ยวข้องต่อไป
สาระสําคัญของยุทธศาสตร์พัฒนากําลังคนสนับสนุนเขตพัฒนาพิเศษภาคตะวันออก (พ.ศ.2560-2564)มีวัตถุประสงค์เพื่อผลิตและพัฒนากําลังคนอาชีวศึกษาที่มีคุณภาพและมาตรฐานสากล รองรับการพัฒนาเขตพื้นที่ระเบียงเศรษฐกิจพิเศษภาคตะวันออก (จังหวัดชลบุรี ระยอง และฉะเชิงเทรา) หรือ Eastern Economic Corridor: EECเสริมสร้างคุณลักษณะผู้เรียนให้มีความรู้ ทักษะนิสัยอุตสาหกรรม คุณธรรม จริยธรรม และความสามารถในการปรับตัวต่อการเปลี่ยนแปลงที่สอดคล้องกับการประกอบอาชีพและการดํารงชีวิตในเขตพัฒนาพิเศษภาคตะวันออกรวมทั้งส่งเสริมความร่วมมือกับสถานประกอบการ ประชาสังคมในรูปแบบประชารัฐ เพื่อยกระดับมาตรฐานการจัดอาชีวศึกษาในทุกมิติให้สอดคล้องกับบริบทของภาคการผลิตและบริการในEECรวมทั้งเพิ่มขีดความสามารถ คณาจารย์ ครู บุคลากรทางการศึกษาและครูฝึกในสถานประกอบการ
นอกจากนี้ เพื่อให้รองรับการจัดการเรียนการสอนสอดคล้องกับการพัฒนาภาคการผลิตและบริการในยุคประเทศไทย 4.0 ประกอบด้วย 6 ยุทธศาสตร์ได้แก่
ยุทธศาสตร์ที่ 1จัดการอาชีวศึกษาเพื่อความมั่นคงของสังคมและประเทศชาติ
ยุทธศาสตร์ที่ 2ผลิตและพัฒนากําลังคนระดับอาชีวศึกษาการวิจัย และนวัตกรรมเพื่อสร้างความสามารถในการแข่งขันของประเทศ
ยุทธศาสตร์ที่ 3การพัฒนาศักยภาพกําลังคนด้านอาชีวศึกษาทุกช่วงวัยและการสร้างสังคมแห่งการเรียนรู้
ยุทธศาสตร์ที่ 4การสร้างโอกาสความเสมอภาค และความเท่าเทียมกันด้านอาชีวศึกษา
ยุทธศาสตร์ที่ 5การสอน การแนะนําทั้งในและนอกระบบการศึกษาเพื่อสร้างการเติบโตของคุณภาพชีวิตที่เป็นมิตรต่อสิ่งแวดล้อม
ยุทธศาสตร์ที่ 6การขับเคลื่อนธุรกิจเศรษฐกิจประเทศ ด้วยงานวิจัยทุกระดับ เพื่อการปรับสมดุลและพัฒนาระบบการจัดการบริหารจัดการภาครัฐ
บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมเสวนาหัวข้อ “SMART City and Urban Innovation : Future Treads of Global Cities”
วันอังคารที่ 27 มีนาคม 2561
รมว.ดิจิทัลฯ ร่วมเสวนาหัวข้อ “SMART City and Urban Innovation : Future Treads of Global Cities”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดงานพร้อมร่วมเสวนาในหัวข้อเรื่อง “SMART City and Urban Innovation : Future Treads of Global Cities” โดยกระทรวงดิจิทัลเพื่อเศรษฐกิจและสังคม ร่วมกับสํานักงานนวัตกรรมแห่งชาติ (สนช.) กระทรวงวิทยาศาสตร์และเทคโนโลยี กระทรวงการต่างประเทศ และสถานฑูตไทยประจํากรุงเวียนนา จัดขึ้นเนื่องจากตระหนักถึงความสําคัญ ในการยกระดับเมืองสู่นวัตกรรมเชิงพื้นที่ (Area – based innovation) และเมืองอัจฉริยะ (Smart City) เพื่อยกระดับคุณภาพชีวิตของคนไทยให้ดีขึ้นทัดเทียมประเทศพัฒนาแล้ว ซึ่งจําเป็นจะต้องบูรณาการกันหลายหน่วยงาน โดยมี กรุงเวียนนา ประเทศออสเตรีย เมืองที่มีคุณภาพชีวิตที่ดีที่สุดในโลกเป็นโมเดล ด้วยแนวคิดการใช้ทรัพยากรน้อยที่สุด ทําให้ประชากรมีคุณภาพชีวิตดีที่สุด ซึ่งจะต้องขับเคลื่อนด้วยนวัตกรรม ทั้งนี้ มี นางมาเรียน วาสิลาโค รองนายกเทศมนตรีกรุงเวียนนา นายเออเก็น อันโลฟสกี้ ผู้บริหารเมืองนวัตกรรมกรุงเวียนนา นางเองเจลิกา วิ้งค์เคลย รองอธิบดีเทศบาลกรุงเวียนนา และนายจอร์ดี้ มาลาเควอ ผู้อํานวยการสํานักงานการค้าและการลงทุนคาตาโลเนีย ประเทศสเปน ร่วมเสวนากับผู้แทนหน่วยงานต่างๆ จากประเทศไทย เมื่อวันที่ 26 มีนาคม 2561 ณ ห้องพิมานแมน ชั้น 2 โรงแรมอนันตรา สยาม เขตปทุมวัน กรุงเทพฯ
********************
รัฐบาลไทย-ข่าวทำเนียบรัฐบาล-สาธิต เยี่ยมนักท่องเที่ยวจากอู่ฮัน ติดเชื้อไวรัสโคโรน่ารายที่ 5 ที่รพ.ราชวิถี
วันศุกร์ที่ 24 มกราคม 2563
สาธิต เยี่ยมนักท่องเที่ยวจากอู่ฮัน ติดเชื้อไวรัสโคโรน่ารายที่ 5 ที่รพ.ราชวิถี
รัฐมนตรีช่วยว่าการกระทรวงสาธารณสุข เยี่ยมนักท่องเที่ยวจากเมืองอู่ฮันโรคปอดอักเสบจากเชื้อไวรัสโคโรนาสายพันธุ์ใหม่ 2019 รายที่ 5 ที่โรงพยาบาลราชวิถี
รัฐมนตรีช่วยว่าการกระทรวงสาธารณสุข เยี่ยมนักท่องเที่ยวจากเมืองอู่ฮันโรคปอดอักเสบจากเชื้อไวรัสโคโรนาสายพันธุ์ใหม่ 2019 รายที่ 5 ที่โรงพยาบาลราชวิถี
บ่ายวันนี้ (24 มกราคม 2563) ที่โรงพยาบาลราชวิถี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเยี่ยมผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 ว่า ได้รับ แจ้งจากทีมสอบสวนโรคว่าพบผู้ป่วยเข้าเกณฑ์สอบสวนโรค จึงส่งผู้ป่วยมารับการรักษาที่โรงพยาบาลราชวิถีเมื่อวันที่ 23 มกราคม 2563 ผู้ป่วยเป็นนักท่องเที่ยวหญิงชาวจีนจากเมืองอู่ฮั่น อายุ 33 ปี มีไข้ไอเล็กน้อย ไม่มีน้ํามูก ปวดกล้ามเนื้อ ขณะนี้อยู่ในห้องแยกความดันลบ เดินทางมาเที่ยวเมืองไทยเมื่อวันที่ 21 มกราคม 2563 ส่วนลูกสาวอายุ 7 ขวบ เด็กสบายดี เช้าวันนี้ผู้ป่วยมีไข้ต่ําๆ อาการทั่วไปดี มีอ่อนเพลียเล็กน้อย ไอเล็กน้อย มีเสมหะให้การรักษาตามอาการ ผลการตรวจทางห้องปฏิบัติการพบเชื้อไวรัสโคโรนาสายพันธุ์ใหม่ 2019 นับเป็นผู้ป่วยยืนยันรายที่ 5 ของประเทศ และผู้ป่วยทุกรายเดินทางมาจากเมืองที่มีการระบาดของโรค ไม่ได้มีการติดเชื้อในประเทศ
“ขอให้ประชาชนมั่นใจ การพบผู้ป่วยเพิ่ม แสดงถึงระบบการเฝ้าระวังโรคที่มีประสิทธิภาพ ผู้ป่วยรายนี้ขอเข้ารับการรักษาเมื่อป่วย ตามใบแจ้งเตือนที่แจกผู้เดินทางจากพื้นที่เสี่ยงทุกคน ขณะนี้เราได้ยกระดับการเฝ้าระวังตามสถานการณ์ของโรค โดยโรงพยาบาลศูนย์ในสังกัดกระทรวงสาธารณสุขทุกแห่ง รวมทั้งในสังกัดกรมการแพทย์ สังกัดกรมควบคุมโรคได้มีการซักซ้อม เตรียมความพร้อม เพื่อให้การดูแลรักษาผู้ป่วยและควบคุมป้องกันการแพร่เชื้อได้อย่างมีประสิทธิภาพ นอกจากนี้ ดร.เทดรอส ผู้อํานวยการองค์การอนามัยโลก ได้ออกแถลงการณ์หลังจากได้รับฟังข้อเสนอจากที่ประชุมคณะกรรมการฉุกเฉินด้านกฎอนามัยระหว่างประเทศ 2 ครั้ง ก็ยังไม่ได้ประกาศภาวะฉุกเฉินทางด้านสาธารณสุขที่มีผลกระทบระหว่างประเทศ (PHEIC) จากข้อมูลที่มีในปัจจุบัน ด้วยความรุนแรงและมาตรการในปัจจุบันยังไม่ถึงขั้นดังกล่าว” ดร.สาธิตกล่าว
ทั้งนี้ โรงพยาบาลราชวิถีได้เตรียมพร้อมรองรับผู้ป่วยไวรัสปอดอักเสบมีห้องแยกความดันลบไว้ 6 ห้อง เตรียมสํารอง เวชภัณฑ์ อาทิ เสื้อกาวน์ หน้ากากอนามัย ถุงมือยาง ยาต้านไวรัส ยาปฏิชีวนะ น้ําเกลือ เพียงพอสําหรับดูแลผู้ป่วย ที่สําคัญได้เตรียมบุคลากรที่ผ่านการซ้อมแผน รวมทั้งมีประสบการณ์การทํางานกับผู้ป่วยไวรัสปอดอักเสบเพื่อดูแลผู้ป่วยกลุ่มนี้ นอกจากนี้ โรงพยาบาลราชวิถี ยังทําหน้าที่เป็นศูนย์สั่งการเพื่อส่งต่อผู้ป่วย หลังจากทีม SAT กรมควบคุมโรค ประเมินว่าผู้ป่วยสงสัยไวรัสปอดอักเสบ จําเป็นต้องได้รับการส่งต่อ เพื่อให้การส่งต่อเป็นไปอย่างปลอดภัยทั้งผู้นําส่งและเส้นทางการนําส่ง
******************************* 24 มกราคม 2563
รัฐบาลไทย-ข่าวทำเนียบรัฐบาล-รมช.มนัญญาเยี่ยมสหกรณ์โคนมไทย-เดนมาร์คประจวบคีรีขันธ์
วันพฤหัสบดีที่ 5 มีนาคม 2563
รมช.มนัญญาเยี่ยมสหกรณ์โคนมไทย-เดนมาร์คประจวบคีรีขันธ์
รมช.มนัญญาเยี่ยมสหกรณ์โคนมไทย-เดนมาร์คประจวบคีรีขันธ์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ผู้บริหารระดับสูงหน่วยงานในสังกัดกระทรวงเกษตรและสหกรณ์ ลงพื้นที่ตรวจเยี่ยมการดําเนินงานของสหกรณ์โคนมไทย-เดนมาร์คประจวบคีรีขันธ์ ณ ต.หนองตาแต้ม อ.ปราณบุรี จ.ประจวบคีรีขันธ์ (ในวันที่ 5 มี.ค.63)
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เยี่ยมชมผลิตภัณฑ์ของสหกรณ์โคนมไทย-เดนมาร์คประจวบคีรีขันธ์ อาทิ นมอัดเม็ดรสทุเรียน รสหวาน นมอินทรีย์ออแกนิก เป็นต้น ทั้งนี้ได้รับฟังปัญหาของกลุ่มเกษตรกรผู้เลี้ยงโคนม ถึงปัญหาต้นทุนการผลิตในส่วนของอาหารสัตว์ประเภทหยาบ คือ หญ้า และใบข้าวโพด ที่ไม่เพียงพอ อันเป็นผลกระทบจากภัยแล้ง
ในการนี้รัฐมนตรีช่วยว่าการกระทรวงเกษตรและสหกรณ์ ได้มอบให้กรมวิชาการ กรมส่งเสริมสหกรณ์ กรมปศุสัตว์ และหน่วยงานราชการในสังกัดกระทรวงเกษตรและสหกรณ์ ให้ดูแล และตรวจสอบปัญหาดังกล่าวและเร่งดําเนินการแก้ไข ทั้งนี้เสนอให้เกษตรกรผู้เลี้ยงโคนมเพิ่มอาชีพและศึกษาการทําเกษตรอินทรีย์ เพื่อเป็นการส่งเสริมอาชีพและเพิ่มรายได้ให้กับเกษตรกรต่อไป
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-EXIM BANK สนับสนุนสินเชื่อนวัตกรรมดอกเบี้ยต่ำ จัดตั้งศูนย์วิจัยพัฒนาบอร์ดต้นแบบอิเล็กทรอนิกส์แห่งแรกของไทย และปรับปรุงระบบการผลิตภายใต้แผนคลัสเตอร์หุ่นยนต์
วันพุธที่ 18 มกราคม 2560
EXIM BANK สนับสนุนสินเชื่อนวัตกรรมดอกเบี้ยต่ํา จัดตั้งศูนย์วิจัยพัฒนาบอร์ดต้นแบบอิเล็กทรอนิกส์แห่งแรกของไทย และปรับปรุงระบบการผลิตภายใต้แผนคลัสเตอร์หุ่นยนต์
EXIM BANK สนับสนุนสินเชื่อนวัตกรรม ดอกเบี้ยต่ํา ภายใต้ความร่วมมือกับ สวทช. เพิ่มขีดความสามารถในการแข่งขันของผู้ส่งออกไทย โดยสนับสนุนโครงการพัฒนาบอร์ดต้นแบบอิเล็กทรอนิกส์เอกชนแห่งแรกของไทย
EXIM BANK สนับสนุนสินเชื่อนวัตกรรม ดอกเบี้ยต่ํา ภายใต้ความร่วมมือกับ สวทช. เพิ่มขีดความสามารถในการแข่งขันของผู้ส่งออกไทย โดยสนับสนุนโครงการพัฒนาบอร์ดต้นแบบอิเล็กทรอนิกส์เอกชนแห่งแรกของไทย ดําเนินการโดยบริษัท กราวิเทคไทย (ไทยแลนด์) จํากัด จํานวน 40.25 ล้านบาท และโครงการปรับปรุงระบบการผลิตภายใต้แผนคลัสเตอร์หุ่นยนต์ของกระทรวงอุตสาหกรรม จํานวน 7 ล้านบาท ดําเนินการโดยบริษัท เควี อีเลคทรอนิคส์ จํากัด
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า จากความร่วมมือระหว่าง EXIM BANK กับสํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์และเทคโนโลยี ภายใต้โครงการสนับสนุนเงินทุนเพื่อการวิจัย พัฒนา และวิศวกรรมสําหรับภาคเอกชน EXIM BANK ได้สนับสนุนสินเชื่อนวัตกรรม ดอกเบี้ยต่ํา ให้แก่บริษัท กราวิเทคไทย (ไทยแลนด์) จํากัด จํานวน 40.25 ล้านบาท เพื่อนําไปจัดตั้งห้องปฏิบัติการและศูนย์วิจัยพัฒนาบอร์ดอิเล็กทรอนิกส์ต้นแบบแห่งแรกของประเทศไทย ซึ่งรองรับการวิจัย ค้นคว้า และพัฒนาที่ครบวงจรสําหรับนักวิจัยและบริษัทเอกชนด้วยทีมงานวิศวกรและผู้เชี่ยวชาญที่มีความรู้ความเชี่ยวชาญและประสบการณ์ของบริษัท พร้อมอุปกรณ์และเครื่องมือที่ทันสมัย ช่วยประหยัดเวลาและลดต้นทุนในการสั่งผลิตต้นแบบมาจากต่างประเทศ
นอกจากนี้ EXIM BANK ให้เงินกู้แก่บริษัท เควี อีเลคทรอนิคส์ จํากัด ผู้ผลิตและจําหน่ายหม้อแปลงไฟฟ้าขนาดเล็กและอุปกรณ์อิเล็กทรอนิกส์ต่างๆ จํานวน 7 ล้านบาท เพื่อนําไปใช้ในโครงการปรับปรุงกระบวนการผลิตหม้อแปลงไฟฟ้าขนาดเล็ก (Transformer) และขดลวดเหนี่ยวนํา (Coil) ด้วยระบบอัตโนมัติและแขนกลอุตสาหกรรม ทั้งนี้ บริษัทเป็น 1 ใน 5 บริษัทนําร่องปรับปรุงระบบการผลิตภายใต้แผนคลัสเตอร์หุ่นยนต์ของกระทรวงอุตสาหกรรม ซึ่งจะเป็นต้นแบบ SMEs เพื่อต่อยอดและประยุกต์ใช้ในการปรับปรุงสายการผลิต ตามกลยุทธ์อุตสาหกรรมการผลิตที่ใช้เทคโนโลยีในกลุ่มอุตสาหกรรม 3.0 และเป็นพื้นฐานนําไปสู่การพัฒนาอุตสาหกรรม 4.0 ต่อไป
“EXIM BANK ร่วมกับหน่วยงานภาครัฐและเอกชนที่เกี่ยวข้อง พร้อมสนับสนุนการสร้างนวัตกรรมของธุรกิจส่งออก เพื่อช่วยให้ผู้ส่งออกไทยแข่งขันได้มากขึ้น มีต้นทุนที่ลดลง กระบวนการผลิตล้ําสมัยขึ้น และทําให้สินค้าไทยมีคุณภาพสูง เป็นที่ยอมรับในระดับสากลและขยายส่วนแบ่งตลาดได้อย่างยั่งยืน” นายพิศิษฐ์กล่าว
สอบถามรายละเอียดเพิ่มเติมได้ที่ส่วนประชาสัมพันธ์ สํานักบริหาร EXIM BANK สํานักงานใหญ่
โทร. 0 2271 3700, 0 2278 0047, 0 2617 2111 ต่อ 1141-6
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-พิธีเปิดงานสัมมนาเชิงปฏิบัติการเรื่อง การตรวจสอบด้านเทคโนโลยีสารสนเทศ ของกระทรวงอุตสาหกรรม
วันจันทร์ที่ 19 พฤศจิกายน 2561
พิธีเปิดงานสัมมนาเชิงปฏิบัติการเรื่อง การตรวจสอบด้านเทคโนโลยีสารสนเทศ ของกระทรวงอุตสาหกรรม
นางเบญจมาพร เอกฉัตร์ ผู้ตรวจราชการกระทรวงอุตสาหกรรม เป็นประธานเปิดงานสัมมนาเชิงปฏิบัติการเรื่อง การตรวจสอบด้านเทคโนโลยีสารสนเทศ ณ โรงแรมรอยัลปริ๊นเซส หลานหลวง
วันนี้ (19 พฤศจิกายน 2561) นางเบญจมาพร เอกฉัตร์ ผู้ตรวจราชการกระทรวงอุตสาหกรรม เป็นประธานเปิดงานสัมมนาเชิงปฏิบัติการเรื่อง การตรวจสอบด้านเทคโนโลยีสารสนเทศ ซึ่งการจัดงานดังกล่าวมีวัตถุประสงค์เพื่อให้ผู้ตรวจสอบภายในสังกัดกระทรวงอุตสาหกรรม ได้มีความรู้ความเข้าใจเกี่ยวกับการตรวจสอบด้านเทคโนโลยีสารสนเทศมากยิ่งขึ้น โดยมีผู้เข้าร่วมจํานวนกว่า 30 คน ณ โรงแรมรอยัลปริ๊นเซส หลานหลวง
รัฐบาลไทย-ข่าวทำเนียบรัฐบาล-มาตรการภายในสนามบิน ช่วงสถานการณ์ไวรัสโควิด-19 เป็นอย่างไร ??
วันอังคารที่ 16 มิถุนายน 2563
มาตรการภายในสนามบิน ช่วงสถานการณ์ไวรัสโควิด-19 เป็นอย่างไร ??
มาตรการในสนามบิน ช่วงสถานการณ์ไวรัสโควิด-19 เป็นอย่างไร ??
Q :มาตรการภายในสนามบิน ช่วงสถานการณ์ไวรัสโควิด-19 เป็นอย่างไร??
A : -ผู้โดยสารขาเข้าต้องกรอกแบบสํารวจการเดินทาง (ต.8 คค.) หรือแบบฟอร์มของสาธารณสุขจังหวัด
- ติดแผ่นใสกั้นบริเวณเคาน์เตอร์ระหว่างเจ้าหน้าที่ผู้ปฏิบัติงานของท่าอากาศยานกับผู้โดยสาร
- จัดเจ้าหน้าที่พ่นน้ํายาฆ่าเชื้อกระเป๋าสัมภาระผู้โดยสารก่อนจุดรับกระเป๋าทุกเที่ยวบิน
- เจ้าหน้าที่ผู้ปฏิบัติงานจะสวมใส่อุปกรณ์ป้องกันตนเอง ได้แก่ หน้ากากอนามัย ถุงมือ อุปกรณ์ป้องกันใบหน้าและดวงตา
- ตั้งจุดบริการเจล แอลกอฮอร์ล้างมือตามจุดต่างๆ
- อนุญาตให้ขายอาหารภายในท่าอากาศยานได้ แต่ไม่ให้มีการนั่งรับประทานภายในร้าน และการกําหนดจุดยืนรอรับ
- จัดเจ้าหน้าที่ทําความสะอาด โดยใช้แอลกอฮอล์และน้ํายาฆ่าเชื้อ ในบริเวณพื้นอาคาร ห้องน้ํา รถเข็น เก้าอี้ที่พักผู้โดยสาร ราวบันได ลิฟต์โดยสาร และอุปกรณ์สําหรับให้บริการ ทุกชั่วโมงหรือหลังจากเสร็จสิ้นภารกิจทุกเที่ยวบิน
รัฐบาลไทย-ข่าวทำเนียบรัฐบาล-“รองนายกรัฐมนตรีหวังการลงทุนของรัฐวิสาหกิจดันเศรษฐกิจโตต่อเนื่องในปี 2562”
วันพฤหัสบดีที่ 7 กุมภาพันธ์ 2562
“รองนายกรัฐมนตรีหวังการลงทุนของรัฐวิสาหกิจดันเศรษฐกิจโตต่อเนื่องในปี 2562”
รองนายกฯ (นายสมคิด จาตุศรีพิทักษ์) รมว.คมนาคม และ รมว.คลัง รวมทั้งผู้บริหารรัฐวิสาหกิจที่มีวงเงินลงทุนขนาดใหญ่ 18 แห่ง และหน่วยงานที่เกี่ยวข้อง ประชุมติดตามการเบิกจ่ายงบลงทุนให้เป็นไปตามเป้าหมายในปี 2562
นางปานทิพย์ ศรีพิมล ที่ปรึกษาด้านพัฒนารัฐวิสาหกิจ สํานักงานคณะกรรมการนโยบายรัฐวิสาหกิจ (สคร.) เปิดเผยว่า วันนี้รองนายกรัฐมนตรี (นายสมคิด จาตุศรีพิทักษ์) รัฐมนตรีว่าการกระทรวงคมนาคม และรัฐมนตรีว่าการกระทรวงการคลัง รวมทั้งผู้บริหารรัฐวิสาหกิจที่มีวงเงินลงทุนขนาดใหญ่ 18 แห่ง และหน่วยงานที่เกี่ยวข้องได้มีการประชุมติดตามการเบิกจ่ายงบลงทุนให้เป็นไปตามเป้าหมายในปี 2562 เพื่อให้การลงทุนของรัฐวิสาหกิจยังคงเป็นกลไกหลักในการเติบโตของเศรษฐกิจในปี 2562
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. สรุปผลการเบิกจ่ายงบลงทุนของรัฐวิสาหกิจว่า กรอบลงทุนทั้งปีของรัฐวิสาหกิจ 45 แห่ง ที่ สคร. กํากับดูแล มีมูลค่าสูงถึง 395,664 ล้านบาท โดยเป็นของรัฐวิสาหกิจที่มีวงเงินลงทุนขนาดใหญ่ 18 แห่ง จํานวน 386,191 ล้านบาท หรือคิดเป็นร้อยละ 98 ของกรอบลงทุนทั้งหมด ทั้งนี้ รัฐวิสาหกิจ 18 แห่ง ดังกล่าวมีผลการเบิกจ่ายงบลงทุนสะสมปี 2562 ตั้งแต่เดือนตุลาคม 2561 – มกราคม 2562 จํานวน 34,819 ล้านบาท หรือคิดเป็นร้อยละ 58 ของแผนการเบิกจ่ายสะสม ซึ่งถือว่าการเบิกจ่ายค่อนข้างล่าช้า โดยเฉพาะการรถไฟแห่งประเทศไทยและบริษัท การท่าอากาศยานไทย จํากัด (มหาชน)
นางปานทิพย์ ศรีพิมล ที่ปรึกษาด้านพัฒนารัฐวิสาหกิจ กล่าวสรุปว่า ในการประชุมเร่งรัดการเบิกจ่ายงบลงทุนของรัฐวิสาหกิจ รองนายกรัฐมนตรี (นายสมคิด จาตุศรีพิทักษ์) ได้มอบนโยบายให้รัฐวิสาหกิจร่วมมือในการลงทุนให้ได้ตามแผนงานและเร่งให้มีการเบิกจ่ายโครงการที่มีอยู่ให้มาลงทุนในช่วง 2 ไตรมาสแรกของปีนี้ให้มากขึ้น ทั้งนี้ ให้รัฐวิสาหกิจและกระทรวงเจ้าสังกัดพิจารณาให้การปรับปรุงกรอบการลงทุนในปี 2562 เฉพาะเท่าที่จําเป็นเท่านั้น พร้อมให้คณะกรรมการรัฐวิสาหกิจกําหนดให้มีการพิจารณาการเบิกจ่ายงบลงทุนในการประชุมคณะกรรมการทุกครั้ง และกําหนดตัวชี้วัดและค่าเป้าหมายของการเบิกจ่ายงบลงทุนในการประเมินผู้บริหารสูงสุดของรัฐวิสาหกิจ โดยให้กําหนดน้ําหนักที่สูงสําหรับรัฐวิสาหกิจที่มีการลงทุนสูง